Eleccións xerais de España de 1910

As eleccións xerais de España de 1910 foron convocadas o 8 de maio, trala crise do goberno conservador de Antonio Maura por mor da Semana Tráxica de Barcelona en 1909, baixo sufraxio universal masculino. En total foron elixidos 404 deputados, e o partido máis votado foi o Partido Liberal, dirixido por José Canalejas. O Partido Conservador quedou moi debilitado, e en Navarra presentouse en coalición con carlistas e integristas. Tamén se presentou unha Conxunción Republicano-Socialista, dirixida polo escritor canario Benito Pérez Galdós, que reuniu na coalición diversos grupos republicanos, o Partido Socialista Obrero Español, o Partido Republicano Radical e o Partido Republicano Democrático Federal. A Unión Federal Nacionalista Republicana, unha vez rota a Solidariedade Catalá presentouse en solitario e por primeira vez rompeu a hexemonía da Lliga Regionalista en Cataluña.

Foi elixido Presidente do Congreso o liberal conde de Romanones, que foi substituído en 1912 por Segismundo Moret; á súa morte en 1913 accedeu á Presidencia Miguel Villanueva. O Presidente do Senado foi Eugenio Montero Ríos.

O xefe de goberno foi José Canalejas, que foi asasinado o 12 de novembro de 1912. Substituíuno entón o conde de Romanones que dimitiu o 27 de outubro de 1913 debido á división interna do partido de Manuel García Prieto, fundador do Partido Liberal Demócrata. Ao mesmo tempo, tamén houbo división no Partido Conservador cando Antonio Maura e Juan de la Cierva Peñafiel non aceptaron o liderado de Eduardo Dato. Máis tarde crebou tamén a Conxunción Republicano-Socialista, a pesar do relativo éxito obtido.

Composición do Congreso dos Deputados
← Eleccións Xerais en España, 8 de maio de 1910 → Partido Porcentaxe Escanos Líder Partido Liberal 43,4 % 215 José Canalejas Partido Conservador 21,9 % 115 Antonio MauraConjunción Republicano-Socialista 10,3 % 27 Benito Pérez Galdós Unión Federal Nacionalista Republicana (UFNR) 5,3 % 11 Josep Maria Vallès Lliga Regionalista 2,7 % 10 Enric Prat da Riba Comunión Tradicionalista (xaimista) 2,2 % 10 Juan Vázquez de Mella Católicos independentes 3 Joaquín de Arteaga Partido Integrista 2 Manuel Senante y Martínez Partido de Unión Republicana Autonomista (PURA) 1 Félix Azzati Nacionalistas republicanos cataláns 1 Francesc Macià Independentes 5 Partido Socialista Obreiro Español 1 Pablo Iglesias Posse Outros 2 Total 403

Deputados das provincias galegas 
Os deputados que obtiveron un escano no Congreso polos distritos galegos nestas eleccións foron:Os distritos aparecen englobados dentro da provincia correspondente
A Coruña
miniatura|200px|O galego José Canalejas foi nomeado Presidente do Consello de Ministros.
miniatura|200px|Manuel García Prieto.
 Juan Armada Losada
 Gustavo Bauer Morpurgo
 José Canalejas y Méndez
 Joaquín Chapaprieta Torregrosa
 Juan Fernández Latorre
 Manuel García Prieto
 Rafael Gasset Chinchilla
 Alonso Gullón y García Prieto
 José Lombardero Franco
 Daniel López López
 Eugenio Montero Villegas
 José del Moral Sanjurjo
 José Ortega Munilla
 Francisco Prieto Mera
 José Sánchez Anido
 Ramón Sanjurjo Neira y Pardiñas
 Lino Torre Sánchez-Somoza
 Anselmo Villar Amigo
 Julio Wais San Martín

Lugo
 Ramón Bustelo González
 Javier García de Leaniz y Arias de Quiroga
 Antonio Goicoechea Cosculluela
 Andrés Avelino Montero Villegas
 Guillermo Joaquín de Osma y Scull
 Manuel Portela Valladares
 Joaquín Quiroga Espín
 Fernando Soldevilla y Ruiz
 José Soto Reguera
 Miguel Tacón y Calderón
 Nicolás Vázquez de Parga y de la Riva

Ourense
 Francisco Barber Sánchez
 Darío Bugallal Araújo
 Senén Canido y Pardo
 Juan José Cobián y Fernández de Córdoba
 Eduardo Cobián Roffignac
 Luis Espada Guntín
 Álvaro López de Carrizosa y de Giles
 Adolfo Merelles Martel
 Vicente Pérez y Pérez
 Alfredo de Zavala y Camps

Pontevedra
miniatura|200px|Ángel Urzáiz foi deputado por Vigo.
 Ángel Álvarez Mendoza
 Gabino Bugallal Araújo
 Isidoro Bugallal Araújo
 Francisco de Federico y Riestra
 Bernardo Mateo Sagasta Echeverría
 Alejandro Mon Landa y Landa
 Alejandro Mon y Landa
 Mariano Ordóñez y García
 Raimundo Riestra Calderón
 Pedro Seoane Varela
 Ángel Urzáiz y Cuesta
 Eduardo Vincenti Reguera

Notas

Véxase tamén
 Afonso XIII
 José Canalejas

1910
Categoría:1910